સ્વામીના સમાગમથી તેમને વૈરાગ્ય ઉત્પન્ન થયો. તેમને થયું કે સંસારના ઉકળતા ચરૂ વચ્ચે રહીને મને શ્રીહરિની પ્રાપ્તિ નહીં થાય તેથી તેઓ ભાગીને જૂનાગઢ આવ્યા, પરંતુ ત્યાંથી તેમના પિતાશ્રી તેડી ગયા. ફરીથી ભાગીને ગઢડા ગયાને ત્યાંથી વરતાલ જઈને ગોપાળાનંદ સ્વામીને વાત કરી કે મારે મારૂં જીવન શ્રી હરિના ચરણે સમર્પિત કરવું છે. ત્યારે સ્વામી કહે છે કે, પાંચ વર્ષ પછી તારી પત્ની દેહ મુકે પછી ત્યાગી થજે. સ્વામીની આજ્ઞા શિરોધાર્ય કરી રામજી ઘેર ગયાને પાંચ વર્ષ પછી સ્વામીના કહેવા પ્રમાણે તેમની પત્ની દેહ મુકી ગઈ ત્યારે તે જૂનાગઢ હતા ને ત્યાં તેમને સમાચાર મળ્યા કે મારી પત્ની મૃત્યુ પામી ત્યારે તેમના મુખમાંથી શબ્દો સર્યા કે સંસારનું સગપણ તુટ્યું હવે ભગવાન સાથે સગપણ થયું. પોતે સ્નાન કરીને સુંડલી ભરીને સંતોને સાકર વહેંચી. પત્નીની બધી જ ક્રિયા ઉકેલીને ગઢડે આવ્યાને ત્યાં તેમનું નામ શ્રીજી મહારાજે પુરૂષાનંદજી બ્રહ્મચારી થયા.